29/06/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria do proceso selectivo para a elaboración dunha lista de aspirantes para nomeamentos de funcionarios/as interinos/as e/ou contratacións de persoal laboral temporal para postos de arquitecto/a

ANUNCIO RESOLUCIÓN N.º 14.846/2016 DE 22/06/2016 POLA QUE SE CONVOCA O PROCESO DE ELABORACIÓN DUNHA LISTA DE ASPIRANTES PARA A SELECCIÓN DE PERSOAL FUNCIONARIO INTERINO E/OU LABORAL TEMPORAL, POSTO DE ARQUITECTO/A Don Valentín González Formoso, presidente da Deputación Provincial da Coruña Visto o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou persoal laboral temporal para o posto de Arquitecto/a (Subgrupo A1), no que se acreditan os seguintes I.–ANTECEDENTES I.1.–Tendo en conta a necesidade urxente de cubrir varios postos de arquitecto/a adscritos ao servizo de Asistencia técnica a concellos, actualmente vacantes na vixente relación de postos de traballo, procede a súa cobertura mediante os correspondentes nomeamentos de funcionarios interinos, ata que as ditas prazas sexan cubertas polo procedemento regulamentario. I.2.–O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, que se levará a efecto de conformidade coas bases que rexerán a convocatoria pública do proceso selectivo necesario. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación (BOP núm.151, do 2 de xullo de 2008), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación RESOLVO: Convocar o procedemento de elaboración dunha lista de aspirantes para a selección de persoal funcionario interino e/ou laboral temporal para postos de arquitecto/a (subgrupo A1), de Administración Especial, que se rexerá polas Bases aprobadas ao efecto pola Xunta de Goberno do 17 de xuño de 2016. Bases para elaborar as listas para a selección de persoal funcionario interino e/ou laboral temporal, para posibles nomeamentos e/ou contratacións laborais temporais, para postos de arquitectos/as (A1), de administración especial Primeira. –As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web www.dicoruna.es/diputacion/impresos, no prazo de 20 días naturais, contados a partir do seguinte ao da publicación das presentes Bases no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para cada posto dos que se trata (orixinais ou copias compulsadas), ademais dunha fotocopia simple do documento nacional de identidade. Segunda. –Rematado o prazo de presentación de solicitudes, a Presidencia da Corporación, no prazo máximo de quince días, declarará aprobadas as relacións de persoas admitidas e excluídas, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de persoas admitidas e excluídas e determinará o lugar, a data e hora de comezo do primeiro exercicio das probas selectivas, así como a relación nominal das persoas que compoñerán o Tribunal Cualificador, todo o que se publicará no Boletín Oficial da Provincia. Terceira. –Os tribunais constarán dun/ha presidente/a, tres vogais funcionarios/as da Deputación e un/ha secretario/a, que haberán de cumprir os requisitos sinalados no art.60 do Real decreto lexislativo 5/2015 de 30 de outubro polo que se aproba o texto refundido da Lei do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de persoal asesor especialista para as probas selectivas correspondentes, limitándose éste a prestar a súa colaboración nas súas especialidades técnicas. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. Cuarta. –Unha vez comezadas as probas selectivas e de conformidade coa normativa vixente, os anuncios de celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo con respecto ao seu comezo, se se trata do mesmo exercicio, ou de vinte e catro, se se trata dun novo. Unha vez que conclúan os procesos selectivos, os tribunais formularán as súas propostas á Presidencia da Corporación, para aprobar as listas correspondentes. Quinta. –En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso á funcións pública vixente. Así mesmo, estas Bases e convocatoria e cantos actos administrativos se deriven dela, poderán ser impugnados nos casos e na forma establecidos pola Lei 30/1992, do Réxime xurídico das administración públicas e do procedemento administrativo común. Requisitos e forma de selección: Requisitos: Arquitecto/a ou graduado/a nunha titulación que habilite para o exercicio da profesión de arquitecto/a. Proba selectiva: 1.º exercicio obrigatorio e eliminatorio: consistirá na contestación dun cuestionario de preguntas con respostas alternativas sobre as materias obxecto do temario que figura no seguinte programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2.º exercicio obrigatorio e eliminatorio: consistirá en resolver no tempo máximo de 2 horas, un suposto práctico relacionado coas funcións a desenvolver. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Para a realización do suposto práctico as persoas aspirantes poden, en todo momento, facer uso dos textos legais e das coleccións de xurisprudencia dos que acudan provistos.3.º exercicio. –De carácter obrigatorio, excepto para quen teña acreditado o nivel de coñecemento do galego: Celga 4, que estará exento/a de realizar o exercicio. Consistirá na tradución nun tempo máximo de 1 hora dun texto do castelán ao galego e outro do galego ao castelán a proposta do Tribunal. Este exercicio será cualificado como apto ou non apto. Programa: PARTE XERAL Tema 1.–A Constitución española de 1978: estrutura. Especial referencia aos dereitos fundamentais e liberdades públicas. Tema 2.–Organización territorial do Estado na Constitución: Ideas xerais da administración central, autonómica e local. Tema 3.–O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 4.–Réxime local español: clases de entidades locais. Tema 5.–O procedemento administrativo: iniciación, ordenación, instrución e terminación. Finalización do procedemento. A obriga de resolver. O silencio administrativo. Tema 6.–Orzamentos xerais das corporacións locais: definición. Ámbito temporal. Contido do orzamento xeral. Lei xeral tributaria: principios xerais. Normas tributarias. A relación xurídico-tributaria. As obrigas tributarias. PARTE ESPECÍFICA Tema 1.–O marco legal do urbanismo en España. Competencias estatais e autonómicas. As sentenzas 61/1997, 164/2001 e STC 141/2014 do Tribunal Constitucional. Tema 2.–O RDL 7/2015 polo que se aproba o texto refundido da Lei do solo e rehabilitación urbana. Tema 3.–A Lei 2/2016 do solo de Galicia e a Lei 3/2016 de medidas en materia de proxectos públicos de urxencia ou de excepcional interese. Tema 4.–Estatutos básicos da cidadanía, iniciativa privada e propiedade do solo. Situacións básicas, clasificación e categoría do solo. Tema 5.–Réximes do solo urbano consolidado e de núcleo rural. Tema 6.–Réximes do solo urbano non consolidado e urbanizable. Tema 7.–Réxime do solo rústico. Tema 8.–Normas de sustentatibilidade e calidade dos plans. Límites de intensidade. Reservas de solo para dotacións públicas. Reservas de vivenda de protección pública. Tema 9.–Normas de aplicacións directa. A lexislación sectorial sobre costas, augas, montes, protección do patrimonio, estradas, portos, ferrocarrís, aeronáutica, telecomunicacións, comercio, turismo, etc. Tema 10.–A Lei 10/1995 de ordenación do territorio de Galicia. As directrices de ordenación do territorio. O plan do litoral. Plans e proxectos sectoriais. A Lei 7/2008 de protección da paisaxe de Galicia. Tema 11.–Instrumentos de planeamento urbanístico. Planeamento xeral e de desenvolvemento. Preparación, formación, vixencia, alteración e efectos. As normas subsidiarias e complementarias provinciais. Tema 12.–Avaliación ambiental estratéxica e de impacto ou incidencia ambiental. A Lei 1/1995 de protección ambiental de Galicia. A Lei 21/2013 de avaliación ambiental. Tema 13.–A execución dos plans. Distritos, sectores e unidades de actuación. Áreas de reparto e aproveitamento tipo. Polígonos. Actuacións sistemáticas e illadas. Proxectos de urbanización. Tema 14.–Intervención no mercado inmobiliario. Patrimonios públicos do solo. Venda e substitución forzosa. Dereito de superficie. Tema 15.–Intervención dos actos de uso do solo. Licenzas, comunicacións previas e declaracións responsábeis. A Lei 9/2013 de Galicia. O RD 2816/1982 e o Decreto 292/2004. Tema 16.–Disciplina urbanística. O Decreto 28/1999. Deber de conservación e ruína. O informe de avaliación dos edificios. Ordes de execución. Protección da legalidade urbanística e sancións. Tema 17.–Licenzas de primeira ocupación. Edificios fóra de ordenación ou incompatíbeis coa ordenación. Declaracións de obra nova terminadas ou en construción. Tema 18.–A Lei 38/1999 de ordenación da edificación. Axentes, responsabilidades e garantías. Redacción de proxectos e dirección de obras. O RDL 1/1998. Visados colexiais. O RD 1000/2010. Tema 19.–Normativa de accesibilidade. A Lei 10/2014 de accesibilidade de Galicia e o Decreto 35/2000. A Lei 26/2011, o RDL 1/2013 e o RD 505/2007. Tema 20.–A Lei 8/2012 de vivenda de Galicia. Tema 21.–Normativa de habitabilidade. O Decreto 29/2010 polo que se aproban as normas de habitabilidade de vivendas de Galicia. Tema 22.–O RD 314/2006 polo que se aproba o Código técnico da edificación. Disposicións xerais. Esixencias básicas. SE, SI, SUA, HR, HS e HE. Tema 23.–O RDL 3/2011 polo que se aproba o texto refundido da Lei de contratos do sector público. O RD 1098/2001. Contratos de obras. Supervisión de proxectos. Pregos tipo da Deputación da Coruña. Tema 24.–Medidas preventivas na construción. Seguridade e saúde, protección ambiental e control de calidade. A lexislación sobre residuos. Pregos de prescricións técnicas. A Coruña, 22/06/2016. O PRESIDENTE/PDFR 1-10-2015/ O DEPUTADO O SECRETARIO ACCIDENTAL D. Antonio Leira Piñeiro D. Luis Jaime Rodríguez Fernández